Александр Жеребцов башҡа йоғошло сирҙәр тураһында ла әйтте. Мәҫәлән, үткән аҙна эсендә Башҡортостанда 13 кеше “сысҡан биҙгәге”н йоҡторған. Шуларҙың туғыҙ осрағы Өфөгә тура килә. Билдәле булыуынса, геморрагик биҙгәк бик ауыр үтә торған хәүефле сир, уға ҡаршы иҫкәртеү вакцинаһы юҡ. Шуға күрә һәр кемгә шәхсән һаҡланырға, гигиена һәм санитар талаптарҙы теүәл үтәргә кәрәк.